
Comisia pentru Buget,

Finanţe şi Bănci
Bucureşti,  18.09.2014 

PLx. 368/2014
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind  aprobarea Ordonanţei de urgenţă a Guvernului nr.29/2014 pentru modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, trimis spre dezbatere în fond, cu adresa nr. PL-x 368/2014, înregistrat sub nr.4c-2/433/3.09.2014, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor  ordinare.
PREŞEDINTE
Viorel ȘTEFAN
Parlamentul  României

RAPORT 
asupra proiectului de Lege privind aprobarea Ordonanţei de urgenţă
 a Guvernului nr.29/2014 pentru modificarea şi completarea Ordonanţei 
de urgenţă a Guvernului nr.64/2009 privind gestionarea financiară
 a instrumentelor structurale şi utilizarea acestora
 pentru obiectivul convergenţă
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare,  Comisia pentru buget finanțe și bănci a fost sesizată spre dezbatere în fond, în procedură de urgență, cu proiectul de Lege  privind aprobarea Ordonanţei de urgenţă a Guvernului nr.29/2014 pentru modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, trimis cu adresa nr. PLx. 368/2014, înregistrat sub nr. 4c-2/433 din 3.09.2014.
Conform prevederilor articolului 75 alin. (1) și (3) din Constituţia României, republicată, şi ale articolului 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul a adoptat proiectul de Lege în ședința din 24 iunie 2014.
Consiliul Legislativ,  a avizat favorabil  proiectul de ordonanță de urgență, cu observații și propuneri.
În raport cu obiectul şi conţinutul său, proiectul de Lege face parte din categoria legilor ordinare.
Actul normativ supus dezbaterii are ca obiect de reglementare modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, aprobată cu modificări prin Legea nr.362/2009, cu modificările şi completările ulterioare, în vederea adoptării unor măsuri pentru optimizarea fluxurilor financiare din cadrul programelor operaţionale finanţate din instrumente structurale.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 17 septembrie 2014.

Din totalul de  35 de membri ai Comisiei pentru buget, finanţe şi bănci au fost prezenţi la dezbateri 31 deputaţi.
La dezbaterea acestui proiect de Lege, conform articolelor 54 și 55 din Regulamentul Camerei Deputaților, republicat, a fost prezent, în calitate de invitat, domnul Svavics Petra – secretar de stat la Ministerul Finanţelor Publice.

În urma examinării proiectului de Lege și a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor spre dezbatere și adoptare, proiectul de Lege privind aprobarea Ordonanţei de urgenţă a Guvernului nr.29/2014 pentru modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, în forma adoptată de Senat.

                       PREŞEDINTE                                       SECRETAR                     

                      Viorel ȘTEFAN                              Mihai-Aurel  DONŢU

Șef serviciu, Giorgiana Ene
Consilier parlamentar, Luminița Ana Ghiorghiu
PAGE  
1

